సోలో బ్రతుకే సో బెటర్ అంటోన్న ధరమ్ తేజ్...సినిమా మొదలెట్టేశాడు
2019-10-07 09:49:23
చిత్రలహరి సినిమాతో ఫామ్‌లోకి వచ్చిన హీరో సాయి ధరమ్ తేజ్ ఇప్పుడు వేగం పెంచాడు. వరుసపెట్టి సినిమాలను అంగీకరిస్తూ వెళ్తున్నారు. ఇప్పటికే మారుతి దర్శకత్వంలో 'ప్రతిరోజూ పండగే' సినిమా చేస్తున్నారు. ప్రస్తుతం ఈ సినిమా షూటింగ్ దశలో ఉంది. అలాగే, సుబ్బు అనే కొత్త దర్శకుడితో సినిమా చేయడానికి సాయి ధరమ్ అంగీకరించిన విషయం తెలిసిందే. ఈరోజు ఈ సినిమా పూజా కార్యక్రమాలతో మొదలయ్యింది. బీవీఎస్‌ఎన్ ప్రసాద్ నిర్మించనున్న ఈ సినిమాలో నభా నటేష్ హీరోయిన్ గా నటించనుంది.
ఇక ఈ సినిమా షూటింగ్ కూడా అతి త్వరలో షూటింగ్ ప్రారంభమవుతుందని, ఈ సినిమాలో నటించే ఇతర నటీనటులు మరియు సాంకేతిక నిపుణుల వివరాలు త్వరలో వెల్లడిస్తామని యూనిట్ పేర్కొంది. కాగా, ఈ సినిమాతో దర్శకుడిగా పరిచయమవుతోన్న సుబ్బు ఈ సినిమాని ఔట్ అండ్ ఔట్ కామెడీ ఎంటర్‌టైనర్‌గా రూపొందించనున్నారని సమాచారం. ప్రస్తుతం ప్రీ ప్రొడక్షన్ పూర్తి చేసుకున్న ఈ సినిమా ధరం తేజ్ ఫ్రీ అవ్వగానే పట్టాలెక్కనుందని అంటున్నారు. ఇప్పటికే కొత్త లుక్స్ ట్రై చేస్తున్న తేజూ ఈ సినిమాలో మరో కొత్త అవతారంలో కనిపించనున్నారట. ఈ సినిమాతో పాటు మరో రెండు చిత్రాలు తేజూ చేతిలో ఉన్నాయి. దర్శకులు దేవాకట్ట, మేర్లపాక గాంధీలతో సాయి ధరమ్ సినిమాలు ఒప్పుకున్నారు. వీటికి సంబంధించి అధికారిక ప్రకటనలు వెలువడాల్సి ఉంది.
solo bratuke soo betar antonna dharam tej...sinima modalettesadu
2019-10-07 09:49:23
chitralahari sinimaatho fameloki vachina heero saayi dharam tej ippudu vegam penchaadu. varusapetti cinimaalanu angeekaristuu veltunnaaru. ippatike maaruti darsakatvamlo 'pratiroju pandage' sinima chestunnaru. prastutam ee sinima shooting dasalo undi. alaage, subbu ane kotta darsakudito sinima cheyadaaniki saayi dharam angeekarinchina vishayam telisinde. eeroju ee sinima poojaa kaaryakramaalato modalayyindi. bvsane prasad nirminchanunna ee cinemalo nabhaa natesh heroin gaa natinchanundi.
ika ee sinima shooting kuudaa athi twaralo shooting praarambhamavutundani, ee cinemalo natinche itara nateenatulu mariyu saanketika nipunula vivaraalu twaralo velladistaamani unit perkondi. kaga, ee sinimaatho darsakudigaa parichayamavuthonna subbu ee cinimani out and out comedy enteretainersaa roopondinchanunnaarani samacharam. prastutam pree production puurti chesukunna ee sinima dharam tej free avvagaane pattaalekkanundani antunnaru. ippatike kotta luks trai chestunna tejoo ee cinemalo maro kotta avataaramlo kanipinchanunnarata. ee sinimaatho paatu maro rendu chitraalu tejoo chetilo unnaayi. darsakulu devakatta, merlapaka gaandheelatho saayi dharam cinimaalu oppukunnaru. veetiki sambandhinchi adhikaarika prakatanalu veluvadaalsi undi.